கேள்வி: எப்பிகிராபியா செய்லானிக்கா பற்றி தகவல் சொல்.
பதில்: எப்பிகிராபியா செய்லானிக்கா (Epigraphia Zeylanica) என்பது, ஒழுங்கற்ற கால இடைவெளிகளில் வெளியிடப்படும், பண்டைய இலங்கையின் கல்வெட்டுக்கள், பிற பதிவுகள் தொடர்பான ஒரு தொடர் வெளியீடு ஆகும். இது ஆங்கில மொழியில் வெளிவருகின்றது. 1904ல் தொடங்கப் பட்ட இந்த வெளியீட்டில் கல்வெட்டுக்கள் தொடர்பிலான தனிக் கட்டுரைகள், குறிப்புகள் போன்றவற்றுடன் ஒரே நூலாசிரியரின் நூல்களும் உள்ளடக்கங்களாக அமைந்தன. 20 ஆம் நூற்றாண்டில் இலங்கையில் பண்டைக்கால வரலாற்றுக்கும், பழங்காலக் கல்வெட்டுப் பதிவுகளுக்குமான ஒரு முக்கிய மூலமாகச் செயற்பட்டது. 2001 ஆம் ஆண்டு வரை இதன் 8 தொகுதிகள் வெளிவந்துள்ளன.
கேள்வி: எப்பிகிராபியா செய்லானிக்கா - வெளியீட்டு வரலாறு பற்றி நீங்கள் என்ன அறிந்துள்ளீர்கள்?
பதில்: # தொகுதி 1ம் 2ம் - தொகுப்பாசிரியர்: டொன் மார்ட்டினோ டெ சில்வா விக்கிரமசிங்க. # தொகுதி 3 (1928 - 1933) - தொகுப்பாசிரியர்: சேனரத் பரணவிதான. 1933ல் வெளியிடப்பட்டது. # தொகுதி 4 (1934 - 1941) - தொகுப்பாசிரியர்: சேனரத் பரணவிதானவும் அம்பிரி வில்லியம் கொரிங்ட்டனும். 1943ல் வெளியிடப்பட்டது. # தொகுதி 5 - பகுதி 1 - தொகுப்பாசிரியர்: சேனரத் பரணவிதான. 1955ல் வெளியானது. # தொகுதி 5 - பகுதி 2 - தொகுப்பாசிரியர்கள்: சேனரத் பரணவிதானவும் சி. இ. கொடபும்புரவும். 1963ல் வெளியானது. # தொகுதி 5 - பகுதி 3 - தொகுப்பாசிரியர்கள்: சேனரத் பரணவிதானவும் சி. இ. கொடபும்புரவும். 1965ல் வெளியானது. # தொகுதி 6 - இதுவும் பல பகுதிகளாக வெளியானது. தொகுப்பாசிரியர்: சேனரத் பரணவிதான. முதல் பகுதி 1973ல் வெளியானது. # தொகுதி 7 - தொகுப்பாசிரியர்: சத்தாமங்கள கருணாரத்தின. 1984ல் வெளியனது. # தொகுதி 8 - ஒரு ஆசிரியரின் நூல். மாலினி தயாஸ் எழுதிய ''பிராமிக் கல்வெட்டுக்களின்படி இலங்கையில் பௌத்த துறவி மடங்களின் வளர்ச்சி''